**FEDERACIJA BOSNE I HERCEGOVINE**

**VLADA FEDERACIJE BiH**

**Federalno ministarstvo poljoprivrede, vodoprivrede i šumarstva**

**Ured za koordinaciju projekata - PCU**

**Javni poziv za dostavljanje Zahtjeva za izražavanje interesa (REoI)**

za Program sufinansiranja zapošljavanja mladih pripravnika

**Zemlja: Bosna i Hercegovina**

**Projekat: Projekat razvoja ruralnog poduzetništva i poljoprivrede (READP)**

**Broj kredita: 2000002300**

**Zadatak: Zapošljavanje pripravnika**

Bosna i Hercegovina je dobila je kredit Međunarodnog fonda za poljoprivredni razvoj (IFAD), za financiranje Projekta razvoja ruralnih poduzeća i poljoprivrede (READP), i namjerava dio sredstava utrošiti za podršku realizaciji projektnih aktivnosti.

Za realizaciju Projekta na području Federacije BiH zadužen je Ured za koordinaciju projekata (PCU), pri Federalnom ministarstvu poljoprivrede, vodoprivrede i šumarstva.

Cilj projekta je ekonomski razvoj ruralnog područja i smanjenje siromaštva na selu stvaranjem boljih uslova i mogućnosti za generisanje prihoda i unapređenje životnog standarda ciljnih domaćinstava.

Težište projektnih aktivnosti je na razvoju kooperantske proizvodnje u poljoprivredi, a naročito u pod-sektorima proizvodnje voća, povrća, ljekovitog i aromatskog bilja, šumskih plodova, pčelarstva, stočarstva.

Ovaj zahtjev za izražavanja interesa (REoI) slijedi opću obavijest o nabavi koja se pojavila u novinama (Dnevni Avaz), na web-stranici PCU-a, na web-stranici IFAD-a i na UNDB 17/11/2021.

PCU ovim poziva zainteresirane pravne subjekte (firme) da dostave zahtjev za izražavanje interesa za sudjelovanje u programu sufinanciranja zapošljavanja mladih osoba, pripravnika sa VSS radi sticanja stručnog iskustva.

Firme nemaju nikakav aktualan, potencijalan ili osnovano shvaćen sukob interesa. Neka firma s aktualnim, potencijalnim ili osnovano shvaćenim sukobom interesa diskvalificira se osim ukoliko nije drugačije eksplicitno odobreno od strane Fonda. Neka firma, uključujući njeno dotično osoblje i podružnice, smatraju se da imaju sukob interesa ukoliko oni a) imaju neki odnos koji im priskrbljuje neprimjerene ili neotkrivene informacije o ili utjecaj na proces odabira i izvršenje ugovora, b) sudjeluju u više od jednog EOI-a po ovoj radnji nabave, c) imaju neki poslovni ili obiteljski odnos s nekim članom upravnog odbora klijenta ili njegovim osobljem, Fondom ili njegovim osobljem, ili bilo kojim drugim pojedincem koji je bio, još uvijek jeste ili može biti razložno izravno ili neizravno uključen u bilo koji dio (i) pripreme ovog izražavanja interesa, (ii) procesa odabira za ovu nabavu, ili (iii) izvršenje ugovora. Firma ima trenutnu obvezu odmah razotkriti bilo kakvu situaciju aktualnog, potencijalnog ili osnovano shvaćenog sukoba interesa tijekom pripreme ovoga EOI-a, procesa odabira ili izvršenja ugovora. Propust da se propisno razotkrije bilo koja od navedenih situacija može dovesti do odgovarajućih radnji, uključujući diskvalificiranje te firme, raskid ugovora i bilo kojih drugih po potrebi po Politici IFAD-a o sprečavanju prijevare i korupcije u njegovim projektima i operacijama[[1]](#footnote-1).

Od svih firmi se zahtijeva da se pridržavaju revidirane Politike IFAD-a o sprečavanju prijevare i korupcije u njegovim aktivnostima i operacijama (dalje u tekstu, „IFAD-ova antikorupcijska politika”) dok se natječu za, ili u izvršenju, ugovora.

* 1. Ukoliko se utvrdi da je neka firma ili bilo tko od njegovog osoblja ili agenata, ili njegovih pod-konzultanata, pod-izvođača, pružatelja usluga, dobavljača, pod- dobavljača, i/ili bilo kojeg od njihovog osoblja ili agenata, izravno ili neizravno, angažirani u bilo koju od zabranjenih praksi određenih u IFAD-ovoj antikorupcijskoj politici ili kršenja integriteta, kao što su seksualno uznemiravanje, iskorištavanje i zlostavljanje kako je određeno u IFAD-ovoj Politici o sprečavanju i odgovoru na seksualno uznemiravanje, seksualno iskorištavanje i zlostavljanje[[2]](#footnote-2) u natjecanju za, ili u izvršenju, ugovora, ovaj EOI može biti odbačeno ili ugovor može biti raskinut od strane klijenta.
	2. Sukladno IFAD-ovoj antikorupcijskoj politici, Fond ima pravo sankcionirati tvrtke i pojedince, uključujući proglašavanjem njih nepodobnim, ili na neodređeno vrijeme ili na neko navedeno vremensko razdoblje, sudjelovati u bilo kojoj aktivnosti ili operaciji koju financira i/ili njom upravlja IFAD. Neka zabrana uključuje, *inter alia/između ostalog*, nepodobnost: (i) da se dodijeli ugovor koga financira IFAD ili drugačije ima koristi, financijski ili na bilo koji drugi način; (ii) biti nominirani pod-izvođač, konzultant, proizvođač, dobavljač, pod-dobavljač, agent ili pružatelj usluga neke inače podobne tvrtke kojoj je dodijeljen neki ugovor koga financira IFAD; i (iii) zaprimati sredstva bilo koje pozajmice ili granta koga osigurava Fond. Fond također ima pravo priznati zabrane izdate od strane bilo kojih drugih međunarodnih financijskih institucija sukladno s njegovom Antikorupcijskom politikom.
	3. Od firmi i bilo koga od njihovog osoblja i agenata, i njihovih pod-konzultanata, pod-izvođača, pružatelja usluga, dobavljača, pod-dobavljača, i bilo koga od njihovog osoblja i agenata, zahtijeva se da u potpunosti surađuju s bilo kakvom istragom koju provodi Fond, uključujući i učiniti osoblje dostupno za razgovore i osigurati potpuni pristup bilo kojem i svim računima, objektima, dokumentima i evidencijama (uključujući elektronske evidencije) koji se odnose na ovaj proces odabira ili izvršenje ugovora, i da je dao revidirati i/ili pregledati takve račune, objekte, evidencije i dokumente od strane revizora i/ili istražitelja koje je imenovao Fond.
	4. Firme imaju trenutnu obvezu razotkriti u njihovom EOI-u i kasnije u pisanom obliku kako može postati relevantno: (i) bilo koje administrativne sankcije, krivične presude ili privremene obustave njih samih ili bilo kojeg od njihovog ključnog osoblja ili agenata za, prijevaru i korupciju, i (ii) bilo kakve naknade ili takse plaćene ili koje se trebaju platiti agentima ili drugim stranama u svezi s ovim procesom odabira ili izvršenjem ugovora. Kao minimum, firme moraju razotkriti ime i kontaktne pojedinosti agenta ili druge strane i razlog, iznos i valutu naknade ili takse plaćene ili koje se trebaju platiti. Propust da se pridržava tih obveza razotkrivanja može dovesti do odbacivanja EOI-a ili raskida ugovora.
	5. Od firmi se zahtijeva da čuvaju sve evidencije i dokumente, uključujući elektronske evidencije, koji se odnose na ovaj proces odabira dostupne minimalno tri (3) godine nakon obavijesti o završetku ovoga procesa, ili, u slučaju da se firmi dodijeli ugovor, izvršenja ugovora.

Fond zahtijeva da se svi korisnici sredstava IFAD-a ili sredstava koje administrira IFAD, uključujući klijenta, bilo koje konzultante, partnere u provedbi, pružatelje usluga i dobavljače, pridržavaju najviših standarda integriteta tijekom nabave i izvršenja takvih ugovora, i da se posvete borbi protiv pranja novca i financiranja terorizma, usuglašenih s IFAD-ovom Politikom protiv pranja novca i za borbu protiv financiranja terorizma.[[3]](#footnote-3)

1. **Predmet zahtjeva**

Projektom je predviđeno zapošljavanje pripravnika VŠS prijavljenih u evidenciji nezaposlenih iz ciljne skupine projekta (osobe mlađe od 35 godina prijavljene u evidenciji nezaposlenih, VSS poljoprivredno-prehrambenog smjera i drugih zanimanja potrebnih za razvoj poljoprivrednih pod-sektora, bez radnog iskustva u struci). U sklopu ove mjere predviđeno je sufinanciranje zapošljavanja mladih osoba s VSS u statusu pripravnika s ciljem osposobljavanja za samostalan rad u struci i polaganje pripravničkog ispita. Izdvajanje od strane Projekta po pripravniku sa visokoškolskom diplomom iznosi 6.516,00 KM na godišnjoj razini, odnosno 543,00 KM na mjesečnom nivou, što predstavlja 70% ukupno isplaćene neto plate pripravnika. Dodatno na 30 % isplaćene neto plate poslodavac je obavezan da plati puni iznos na ime troškova obveznih doprinosa za poreze, zdravstveno i mirovinsko osiguranje pripravnika.

Sredstva će biti doznačena na račun poslodavca po isplati mjesečnih plata, refundiranjem isplaćenih troškova za prethodni period, nakon što dostavi dokaz o isplaćenoj neto plaći, porezima i doprinosima za taj period. Poslodavac, u skladu sa svojim mogućnostima i internim aktima, može pripravniku isplatiti veća sredstva u odnosu na definirano iznad.

1. **Prava i uslovi učešća**

Pravo učešća po Javnom pozivu imaju:

* Pravni subjekti registrovani u Federaciji BiH (privredna društva, zadruge, udruženja) i koji se bave organizacijom proizvodnje, pružanjem savjetodavnih usluga iz oblasti poljoprivrede, distribucijom repromaterijala za poljoprivrednu proizvodnju i/ili otkupom poljoprivrednih proizvoda u pod-sektorima proizvodnje voća, povrća, ljekobilja, šumskih plodova, pčelarstva, mljekarstva, ratarstva i stočarstva.

U programu ne mogu učestvovati javna preduzeća, javne ustanove, jedinice lokalne samouprave i drugi subjekti iz javnog sektora.

Sufinansiranje za zapošljavanje pripravnika može ostvariti poslodavac pod sljedećim uslovima:

− Da primi na obavljanje pripravničkog staža lica iz ciljane skupine bez radnog iskustva u struci nakon sticanja zvanja;

− Da je registrovan u skladu sa zakonskim propisima na području FBiH;

− Da dostavi plan u kojem će obrazložiti potrebe i razloge prijema lica iz utvrđene ciljne grupe za obavljanje pripravničkog staža;

− Da ima kadrovske i druge kapacitete za stručno osposobljavanje nezaposlenih lica.

Poslodavcu neće biti odobreno sufinansiranje za pripravnika kojeg je zaposlio prije potpisivanja ugovora o sufinansiranju zapošljavanja pripravnika.

Pri razmatranju zahtjeva, biće uzeti u obzir i sljedeći kriteriji:

− Vrsta djelatnosti poslodavca;

− Razvijenost općine na čijem području je registriran pravni subjekt;

− Iskustvo u obavljanju djelatnosti;

− Kadrovski i materijalno-tehnički kapaciteti poslodavca;

− Program stručnog osposobljavanja pripravnika;

**Kriteriji za rangiranje:**

|  |  |
| --- | --- |
| 1. **KRITERIJ**
 | **Bodovi** |
| **1. Vrsta djelatnosti** |
| 1.1 Opće poljoprivredne djelatnosti  | 10 |
| 1.2 Prerada hrane  | 20 |
| **2. Nivo razvoja lokalne zajednice** |
| 2.1 Izrazito nerazvijena  | 20 |
| 2.2 Nerazvijena | 15 |
| 2.3 Srednje razvijena | 10 |
| 2.4 Razvijena | 5 |
| **3. Iskustvo u obavljanju djelatnosti** |
| 3.1 godina 0-3 | 5 |
| 3.2 godina 3-10 | 10 |
| 3.3 godina 10 i više  | 15 |
| **4. Spol vlasnika/osnivača pravnog subjekta** |
| 4.1 muški  | 0 |
| 4.2 ženski | 10 |
|  **5. Kadrovski i drugi kapaciteti poslodavca** |
| 5.1 slabi | 5 |
| 5.2 srednji | 10 |
| 5.3 dobri | 15 |
| **6. Ocjena programa stručnog osposobljavanja pripravnika**  |
| 6.1 slaba | 10 |
| 6.2 srednja | 15 |
| 6.3 visoka  | 20 |
| **Maksimalno bodova (100)** |  |

1. **Način podnošenja zahtjeva i potrebna dokumentacija**

Zahtjev za izražavanja interesa se podnosi PCU-u. Uz zahtjev se podnosi sljedeća dokumentacija:

* Rješenje o registraciji pravnog subjekta ili aktualni izvod iz sudskog registra,
* Aplikacioni formular,
* Program stručnog osposobljavanja pripravnika,
* Bilans stanja i uspjeha ovjeren od Agencije za finansijske izvještaje pravnih subjekata (AFIP-a) za posljednju fiskalnu godinu.
1. **Obveze poslodavca (korisnika subvencije) su:**
* Da u roku 30 dana od dana zaključenja ugovora s PCU-om primi pripravnika na pripravnički staž i s njim zaključi Ugovor o pripravničkom stažu sukladno zakonskim propisima na puno radno vrijeme i na razdoblje od najmanje 12 mjeseci;
* Da obavijesti PCU o svakoj promjeni koja može utjecati na odnose utvrđene Ugovorom između poslodavca i pripravnika u roku od 15 dana od nastanka promjene.
* Da dostavi Obrazac 1023 (LISTING UPOSLENIKA)
1. **Rok za podnošenje zahtjeva**

Poziv je otvoren do 31.03. 2023. godine.

Za dodatne informacije možete kontaktirati putem email adrese na email: e.mulahusic@fmpvspcu.ba

1. Ova politika je dostupna na: [www.ifad.org/anticorruption\_policy](http://www.ifad.org/anticorruption_policy). [↑](#footnote-ref-1)
2. Ova politika je dostupna na: <https://www.ifad.org/en/document-detail/asset/40738506>. [↑](#footnote-ref-2)
3. Ova politika je dostupna na: <https://www.ifad.org/en/document-detail/asset/41942012>. [↑](#footnote-ref-3)